2012-ben, az első Ponta-kormányban az újonnan létrehozott társadalmi párbeszédért felelős tárca nélküli miniszteri tárcát kapta, melyet az év végéig, a kormány első átalakításig megtartott. Miután minisztertársa, Ioan Mang plágiumbotrányba keveredett, rövid időre az oktatási tárca irányítását is átvette. 2014 decemberében, Victor Ponta negyedszerre átalakított kabinetjében ismételten megkapta a társadalmi pártbeszéd tárcát. Alig egy évvel később, 2015. november 4-én a szociáldemokrata Ponta-kormány – a bukaresti Colectiv klubban történt halálos áldozatokat követelő diszkótűz miatt – az utcára vonuló tüntetők nyomására benyújtotta lemondását.